

Kontrakt for gruppeledere i Ressursvenn

**Om rollen som gruppeleder i Ressursvenn**

Som gruppeleder i Ressursvenn har du ansvaret for å tilrettelegge og drifte aktiviteten i lokalforeningen din.

*Krav og retningslinjer for gruppeledere*

* Du må signere Sanitetskvinnene sin taushets- og etikkerklæring for frivillige.
* Du må fremvise begrenset politiattest for tillitsvalgt i foreningen.
* Du må være over 25 år.
* Du må delta på opplæringsmøte med nasjonal koordinator.
* Du må delta på grunnkurs Ressursvenn.
* Du må delta på gruppeledersamlinger når du har mulighet til det.
* Du må kjenne til og følge retningslinjer for aktiviteten.
* Du må være bevisst rollen du har som gruppeleder.
* Du må være ærlig og tydelig i kommunikasjon med dine frivillige.
* Du må være kjent med og overholde retningslinjer for GDPR.
* Du er ansvarlig for å følge opp aktiviteten gjennom kontakt og dialog med lokalt krisesenter og/eller andre samarbeidsinstanser om aktiviteten.
* Du kontakter Sanitetskvinnene sentralt for veiledning ved behov.
* Du bør ha et ønske om å forplikte seg til å være gruppeleder i minimum ett år

*Arbeidsoppgaver for gruppeledere*

* Samarbeide og ha jevnlig kommunikasjon med krisesenteret og/eller annen samarbeidsinstans
* Rekruttere frivillige ressursvenner.
* Bistå i å planlegge og gjennomføre kurs for frivillige.
* Holde kartleggingssamtaler med nye frivillige for å finne ut om de er motiverte og egnet for rollen som frivillig.
* Delta på koblingsmøter og matche frivillige med deltakere.
* Følge opp deltaker og frivillig i de enkelte koblingene.
* Føre og lagre statistikk med oversikt over antall frivillige, antall koblinger osv.
* Rapportere til nasjonale koordinatorer i desember hvert år.
* Avslutte koblinger, holde avkoblingssamtaler.
* Melde fra til nasjonal koordinator om behov for opplæring eller melde tilbake om utfordringer som oppstår.

**Oppfølging og støtte fra nasjonale koordinatorer**

Nasjonale koordinatorer har ansvar for å følge opp deg som er gruppeleder for Ressursvenn.

Ved situasjoner du som gruppeleder opplever som vanskelig eller ubehagelig, skal du ha lav terskel for å snakke med nasjonale koordinatorer for innspill, råd og støtte. Nasjonale koordinatorer har også ansvar for kursing av nye ressursvenner.

**Taushetserklæring**

Ved å signere dette dokumentet bekrefter jeg at jeg ønsker å bidra i Sanitetskvinnenes voldsforebyggende arbeid som gruppeleder for Ressursvenn. I forbindelse med mitt engasjement vil jeg få tilgang til informasjon som ikke må bli kjent for uvedkommende. Jeg forstår at jeg i min rolle vil se og få kjennskap til deltakeres personlige forhold, og vet at denne informasjonen ikke skal gis til noen andre mennesker. Jeg skal aldri gi ut adressen eller beliggenheten til krisesenteret til noen andre. Dette av hensyn til beboeres/brukeres sikkerhet. Dersom jeg bryter dette, har jeg ikke anledning til å fortsette mitt engasjement som gruppeleder eller være frivillig i Sanitetskvinnene. Taushetsplikten gjelder både for den tiden jeg er tilknyttet Ressursvenn og etter at jeg har avsluttet mitt engasjement.

**Signatur**

Ved signatur bekrefter jeg at overstående informasjon er mottatt og forstått.

Sted: Dato:

Signatur: